
|  |
| --- |
| העלון השבועי "ברכת יצחק" מוקדש לעילוי נשמתם של שלשת הנערים קדושי עליון, שנרצחו על ידי ערבים, יהי רצון שה' יקום דמם, אמן! |

בס"ד לישועתך קיויתי ה' **נא לא לקרוא באמצע התפילה ספר במדבר - פרשת בלק שבת שלום וחודש טוב ומבורך** ו וקריאת התורה! גיליון מס' 41 ז' בתמוז תשע"ד   
 

אין מילים. מאיפה להתחיל? איפה לסיים? מה להגיד? איבדנו שלשה נערים קדושים... הלב שבור... מה יהיה? כל כך הרבה שאלות... רובם  
ישארו בלי תשובות... שלשת הנערים הקדושים הללו, לא הלכו לעולמם סתם! כמו שאמרה אמאו של נפתלי פרנקל, הקב"ה בחר דווקא בשלשה נערים אלו, שיהיו על הפוסטר של בורא עולם! על הפוסטר שיגרום לעולם כולו להפוך ליותר טוב. הם הלכו לעולמם, על מנת לעורר אותנו! הם הלכו לעולמם על מנת לפקוח לנו את העיניים!  
בהיותי בפולין במחנה "אושוויץ – בירקנאו" באחד הטקסים שהמשלחת שלנו ערכה, שמעתי את המשפט הבא: "במותם ציוו עלינו את החיים." המשפט נאמר על אותם קדושי עליון שהלכו לעולמם במשך מלחמת הולם השנייה. ועתה, היום בז' בתמוז אני מרגיש בדיוק את אותו הדבר עם שלשת הנערים שנרצחו על ידי חיות טרף. במותם ציוו עלינו את החיים. כמה ימים עברו מאז פטירתם, ועד היום שבו מצאו את הגופות של הנערים? בדיוק 18 ימים! המספר הזה מסמל את חיבור של שני האותיות: "חי"! גילינו את מקום הימצאם של הגופות, ועתה עלינו לגלות את המסר העמוק שהשאירו לנו. במותם ציוו עלינו להסתכל על החיים בצורה אחרת. במותם ציוו עלינו לראות את העולם אחרת. בעזרת השי"ת נביא כאן כמה יסודות באמונה בה', שאפשר ללמוד מכל המתרחש סביבינו:  
א. קודם כל, בימים האחרונים ראינו אנשים בעלי אמונה חזקה מאוד! הוריהם של הנערים הללו! לא התלוננו אפילו פעם אחת! לא שאלו שאלות! קובלו את הבשורה הקשה הזאת בצורה הכי מדהימה שיכלה להיות! כמה אנשים יכולים להגיד את המשפט הבא: "נפתלי'לי, כשנולדת, אני ואמך עמדנו ובירכנו "ברוך הטוב והמטיב". והיום, עמדנו שוב פעם ביחד, אני ואמא שלך, ובירכנו "ברוך דיין האמת." האנשים האלה איבדו את הדבר הכי חשוב בחייהם! את החלק הבלתי נפרד מחייהם! את היהלום, שבישבילו קמו בבוקר והלכו לישון בלילה. בשבילו אכלו, ובשבילו הלכו לעבוד. בשבילו טרחו ואותו גידלו! ובסופו של דבר אמרו: "אנחנו מחזירים את הפקדונות שקיבלנו מה' יתברך, עם כאב רב על הזמן המועט שהם היו איתנו." ואנחנו? על כל דבר קטן אנחנו מתלוננים בלי די. מהמקרה המדהים הזה אפשר בפשטות ללמוד את הדבר הבא: "כשם שמברך האדם על הטובה, כך צריך לברך על הרעה." אם ה' החליט שמשהו היה צריך לקרות, הוא אך ורק טוב!  
ב. אפילו ע"י הסתכלות רגעית על הפרצופים של שלשת הנערים ההלו, אפשר להרגיש עד כמה הם היו טובים ונחמדים, ועד כמה בער בהם אש של אהבת הזולת. ואם הצליחו להראות את האהבה הגדולה הזאת לאנשים הסובבים אותם, אזי בוודאי שהיו רוצים שכל עם ישראל יתנהגו כך זה לזה. חייבים להתחזק באהבת הזולת. ביום שקיבלנו את הבשורה הקשה, כל כך הרבה אנשים הרגישו, כאילו איבדו שלשה בנים, או אחים שלהם! לא רק עם הנערים הללו אנו חייבים להרגיש כחלק מהגוף שלנו ממש, אלא עם כל יהודי אנו צריכים להרגיש כך! מסופר על הגאון הגדול רבי שלמה זמלן אוירבך זצוק"ל שפעם כשלאשתו כאב רגל, הלכו לרופא. וכשבאו אל הרופא, הרב שלמה זמלן אוירבך אמר לו: "כואב לנו הרגל." הרופא לא הבין מה הרב אומר. שאול אותו: "למי כואב הרגל?" אמר לו הרב: "לנו." בסוף הרב הסביר לרופא: "זה שלאשתי כואב רגל, זה לא אומר שרק לה זה כואב! זה כואב גם לי באותה מידה." אם כן, נתחזק בעז"ה באהבת הזולת.  
ג. המקובל הרב יעקב עסד שליט"א אמר השבוע, שעם ישראל צריכים להתחזק בכמה עניינים חשובים, כתוצאה מהדברים הקשים שאנו רואים מסביבינו, והם: א) שמירת שבת. ב) לימוד תורה. ג) טהרת המשפחה. ד) אהבת הזולת. הדברים הללו מקרבים את הגאולה, ואנחנו באמת נמצאים במצב שהאויבים תוקפים אותנו מכל צד, ומעלילים עלינו עלילות ברשע. אנחנו נמצאים במצב קשה מאוד, ולכן צריכים לעשות כל מה שאפשר כדי לקרב את ביאת הגואל.   
בקצרה נסכת את כל הארבעה: א) השבת – ידוע מאמרם של חכמינו ז"ל, שאמרנו שאם כל עם ישראל ישמרו שתי שבתות ברצף כהלחתה, אזי יבוא בגואל. ב) לימוד תורה – על ידי לימוד התורה, האדם מקדש את עצמו ומקשר את עצמו לבורא עולם. הוא מקיים את הוראות הייצרן, ולכן זוכה במעשיו שמקרב את הגאולה, כי ידוע, שאם עם ישראל יחזרו בתשובה, המשיח יבא לפני הזמן המוגדר. ג) טהרת המשפחה- בלי לשמור על טהרת המשפחה והקדושה של האדם, אין סיכוי למצוא קשר חזק עם בורא עולם. טהרת המשפחה, היא גם סגולה עצומה להולדת בנים טהורים, מכיוון שיוולדו בטהרה. אבל אם ח"ו יוולדו במצב ההפוך, לא יהיו תוצאות כל כך משמחות. ד) אהבת הזולת – ידוע שבית המקדש השני נחרב כתוצאה משינאת חינם. ויבנה אך ורק על ידי תיקון אותו העברה, שהוא בעצם אהבת הזולת.  
 מפניני הפרשה  
  
"מַה טֹּבוּ אֹהָלֶיךָ יַעֲקֹב מִשְׁכְּנֹתֶיךָ יִשְׂרָאֵל." (במדבר כ"ד; ה')  
בפרשת השבוע ניתן לראות את ההשגחה הפרטית על עם ישראל. בלק קרא לבלעם שיקלל את עם ישראל, והקב"ה הפך את קללותיו של בלעם לברכות. בין דבריו של בלעם מופיעים גם דברי שבח על ישראל. ולמשל, בפסוק הנ"ל בלעם מציין את היופי ואת הטוב שנמצא בעם ישראל, והוא "אהלי יעקב" מה זה בעצם אהולי יעקב? מדובר כאן על אוהלי תורה! כמו שנאמר אצל יעקב אבינו: " וְיַעֲקֹב אִישׁ תָּם יֹשֵׁב אֹהָלִים." (בראשית כ"ה; כ"ז) כלומר, מדברי בלעם ניתן ללמוד שהיופי של עם ישראל זה לא מכוניות טובות, ולא בתים מפוארים. היופי של עם ישראל אלו הם מקומות שמלמדים שם תורה, כמו ישיבות ותלמודי תורה, שמגדלים שם יהודים שהולכים בדרך הנכונה. כל אחד חייב להיות קשור בצורה כלשהי לתורה. לא מסתדר ללכת לשיעור בבקר, אפשר ללכת בערב. עובדים בערב? אפשר ללכת בבקר. ב"ה בתקופה שלנו לא חסרים שיעורי תורה בכל מקום ובכל פינה, וכן אנחנו לא נמצאים בתקופתו של הלל ושמאי, שבזמן היו צריכים לשלם על מנת להיכנס לבית המדרש. אלא, בזמנינו באים ומבקשים מהאדם שיבא לבית הכנסת. ניתן לבורא עולם את אשר נמצא ביכולתנו, ובעזרת ה' נזכה לגאולה שלמה במהרה, אמן כן יהי רצון!  


אלא נרצחו. לקחו מהם את החיים בשלב כל כך מוקדם, בשלב שהם עוד נמצאים בבית הספר.

**ה**שבוע לאחר הרבה תפילות, בקשות, אופטימיות ואיחוד של כל חלקי העם שלא ראינו כמותו הרבה זמן, התבשרנו שחבורת הנערים, אייל, גל-עד ונפתלי הי"ד, נמצאו מתים. עם זאת, אין הם "סתם מתו",

כאשר הם כמו כל שאר הנערים בגילם וכמוני, מתרכזים בדברים החשובים להם- הישיבה, לימודי נהיגה וכו'. כמובן, שלכל אדם מאמין ובעל הגיון, זועקת בפנים שאלה: "למה, הנערים האלו, בדמי ימם, היו צריכים להירצח? למה הקב"ה עשה זאת לנו? למה לגרום כאב עצום כל כך למשפחות הנערים וכמובן לעם כולו? האם לא היה יכול הקב"ה לעשות את הדברים שהוא מתכנן בצורה אחרת? פחות נוראית?"   
על השאלה הזאת, אפשר לענות מגוון תשובות. חלקן מאוד לא מקובלות על דעתי, וחלקן כן. אך עלינו לשמוע את התשובה מפי רחל פרנקל, אמו של נפתלי הי"ד: "אני מאמינה בלב שלם שהם יחזרו, וגם אם לא - תהיו חזקים" אמרה רחל, "השם לא עובד אצלנו, אבל אני מאמינה שהם יחזרו". "שלא תישברו אם יקרה משהו אחר, בסדר? תישארו ביחד. אני מאמינה שהם יחזרו מהר". זוהי התשובה האמיתית. הקב"ה לא עובד אצלנו. אנחנו לא יכולים לחשוב על תשובות כגון: בגלל חוקי הגיור הנערים נרצחו, או בגלל נתינת חלקים מהארץ וכו'. אף אחד אינו יודע חשבונות שמים. אף אחד אינו יכול להגיד למה הקב"ה עשה כך וכך, מהתשובה הפשוטה- חבוב, הוא ממש לא עובד אצלך.   
בזמן חטיפת החייל נחשון וקסמן הי"ד , עוד לא נולדתי, אך שמעתי וצפיתי במהלך חיי בתפילות ובזעקות שהעם צרח והתפלל כדי שנחשון הי"ד יחזור בריא ושלם משבי הטרוריסטים. כמו במקרה הזה לצערנו, אבא שלנו אמר לנו לא. לא אוכל להחזיר לכם את הילד. מצערת ככל שתהיה, זוהי תשובתי.   
לסיום, ארצה לספר לכם את אשר אמר ראש הישיבה שלי, הרב בני פרל, כאשר התכוננו למסע לפולין: דיברנו על השאלה השכיחה: "מדוע עשה אלוקים את השואה?" הוא אמר שהשאלה הזאת משוללת מיסודה, ושהתשובה נמצאת בגוף השאלה. הוא הסביר לנו, שהקב"ה הוא מי שאין ביכולתינו להבין, וגם השואה הנוראית- דבר שאין ביכולתינו להבין. עכשיו, השאלה נראית כך: "מדוע מי שאנחנו לא יכולים להבין, עשה משהו שאנחנו לא יכולים להבין?" אני מקווה שהתשובה ברורה לכם עכשיו יותר מכל. למקרים הנוראים שקרו לעמי"ש במהלך דורותיו אין הסבר, חוץ מאחד- חשבונות שמים. אך למרות זאת, אין זה פותר אותנו מהסתכלות פנימית, על עצמנו. עלינו לפשפש בעמקי נפשנו ולחזור בתשובה שלמה. כל אחד כפי יכולתו וכפי מעשיו. בעז"ה, בזכות התשובה, אייל גל-עד ונפתלי ז"ל יהיו אחרונים ברשימה השחורה של הנרצחים, ונזכה לחיי נחת ושלווה, ולגאולה שלמה במהרה בימינו, אמן.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 העלון מוקדש:  
 להצלחתם של: לרפואתם של: לעילוי נשמתם של:   
הרב יצחק דיין שליט"א – רב קהילת "כתר תורה" דינה מנטינה בת רחל יצחק בן חנניה הנולד מחווה   
הרב יצחק מ. דיין שליט"א – רב שכונת נ. בן גוריון זלפה בת תמר יוסף בן אברהם הנולד מנעמי   
הרב לירן רביב שליט"א – מזכה הרבים רחל בת לאה מיכאל בן יעקב הנולד מרות משפחת עמנואל זכאי הי"ו משה בן חוה ורדה בת עליזה   
משפחת מרדכי הכהן הי"ו יעקב בן דינה תמר בת רות משפחת הרצל צבר הי"וו ישראל בן ישראל בן מלכה   
 העלון מופץ לזיכוי הרבים ולהצלחתו של אבי מורי **חיים כץ** הי"ו שה' ישלח לו ולכל משפחתו הצלחה בכל מעשה ידיהם   
 ובכן, העלון מופץ להצלחתו של ידידי היקר **עידן מזרחי** הי"ו שה' ישלח לו זיווג הגון בקרוב  
 ובכן, העלון מוקדש לזכות נשמתו הקדושה והטהורה – של מרן רבנו **עובדיה יוסף** זצוק"ל  
 **זמני השבת:** כניסת השבת**:** 19:31| יציאת השבת: 20:35| לר"ת: 21:05|   
 עורך העלון: יצחק כץ | לתגובות: 052-895-7221 ה